মির্জাপুর (টাঙ্গাইল) প্রতিনিধি: সাংবাদিকদের পেশাগত মান উন্নয়নের লক্ষ্যে প্রেস ইনষ্টিটিউট অব বাংলাদেশ (পিআইবি) এর উদ্যোগে টাঙ্গাইলের মির্জাপুরে তিন দিনের বুনিয়াদি প্রশিক্ষণ কার্যক্রম ১৮-২০ জুন চলবে। তিনদিন ব্যাপী প্রশিক্ষনে মির্জাপুর ও সখিপুর উপজেলায় কর্মরত বিভিন্ন প্রিন্ট ও ইলেকট্রনিক্স মিডিয়ার সাংবাদিকবৃন্দ অংশগ্রহন করবেন। সকাল সাড়ে নয়টা থেকে দুপুর দুইটা পর্যন্ত এ প্রশিক্ষণ চলবে। আগামী ২০ জুন প্রশিক্ষণার্থী সাংবাদিকদের মাঝে সনদপত্র বিতরণের মাধ্যমে এর সমাপ্তির কথা রয়েছে।